**Република Србија**

**БОРСКИ УПРАВНИ ОКРУГ**

**Број: 914-401-22/2017-03**

**18.08.2017 године**

 **Б о р**

**УГОВОР**

**за јавну набавку мале вредности наруџбеницом 08/2017**

– **замена окапница на санираним атикама и жардињерама, проширење лимене заштите трапезних избочина и бојење металне конструкције видеобима са чишћењем од корозије**

Закључен дана 18.08.2017. године, између:

Борског управног округа, ул. Моше Пијаде 19, 19210 Бор, матични број 17649957, ПИБ 104190208, кога заступа начелник Мирослав Кнежевић (у даљем тексту: инвеститор).

и

ДОО “COPPER“ Бор ул. Наде Димић бб, матични број 06272215, ПИБ 100570031, кога заступа Милија Михајловић ( у даљем тексту: извођач радова)

Члан 1.

 Предмет овог уговора је замена окапница на санираним атикама и жардињерама, проширење лимене заштите трапезних избочина и бојење металне конструкције видеобима са чушћењем од корозије на згради Борског управног округа у ул. Моше Пијаде 19 у Бору, а на основу спроведеног поступка јавне набавке мале вредности наруџбеницом под редним бројем 08/2017, и на основу понуде извођача радова број 914-401-22/2017-03/I од 16.08.2017.године и Одлуке наручиоца о додели уговора број: 914-401-22/2017-03од 17.08.2017. године.

Члан 2.

 Извођач радова се обавезује да у циљу замене окапница на санираним атикама и жардињерама, проширења лимене заштите трапезних избочина и бојења металне конструкције видеобима са чишћењем од корозије на згради Борског управног округа у улици Моше Пијаде 19,19210 Бор, ЈНМВ број 08/2017 , из члана 1. овог Уговора, изведе радове у складу са датом понудом број 914-401-22/2017-03/I oд 16.08.2017. године, важећим прописима, техничким нормативима и обавезним стандардима који важе за извођење ове врсте радова.

Члан 3.

 Добављач се обавезује да радове из члана 1. овог уговора заврши у року од 20 дана / не дуже од 20 дана / од дана закључења Уговора.

Члан 4.

Ивеститор се обавезује да Извођачу за изведене радове плати надокнаду у износу од 246.440,00 динара (са ПДВ-ом), однсоно 205.366,66 динара (без ПДВ-а).

Начин плаћања: 70% аванс а остатак након завршеног посла.

 Плаћање ће се извршити, на жиро рачун број 160-151228-61 у корист ДОО “COPPER“ Бор.

 Члан 5.

 Гарантни рок за изведене радове износи 24 месеца рачунајући од дана завршетка радова, ако за поједине радове није законом предвиђен дужи рок. Извођач радова је дужан да у гарантном року о свом трошку отклони све недостатке на изведеним радовима који су настали због тога што се извођач радова није придржавао својих обавеза у погледу квалитета изведених радова и уграђеног материјала.

 Члан 6.

 Добављач је обавезан да предузме мере техничке заштите за ову врсту радова, у свему према одредбама прописа о заштити на раду.

 Члан 7.

 Саставни део овог Уговора је:

* конкурсна документација јавне набавке мале вредности наруџбеницом број 08/ 2017 –замена окапница на санираним атикама и жардињерама, проширење лимене заштите трапезних избочина и бојење металне конструкције видеобима са чушћењем од корозије на згради Борског управног округа у ул. Моше Пијаде 19 у Бору,
* понуда понуђача број 914-401-22/2017-03/I од 16.08.2017.године.
* Записник Комисије о отварању понуда у поступку јавне набавке број: 914-401-22/2017-03 од 17.08.2017. године

 Члан 8.

 Овај уговор се може изменити само писаним анексом, потписаним од стране овлашћених лица уговорних страна.

 Члан 9.

 Свака преписка која се односи на овај уговор између Инвеститора и Извођача радова мора да садржи назив уговора и идентификациони број, и мора бити послата поштом, факсом, е-маил-ом или предата лично на адресе.

Члан 10.

 На сва питања која нису регулисана овим уговором примењују се одредбе Закона о облигационим односима и других одговарајућих прописа.

 Члан 11.

 Овај уговор ступа на снагу даном потписивања, од стране овлашћених лица уговорних страна.

 Члан 12.

 Било какав спор који настане или се односи на овај уговор а који се не може решити на други начин, биће предат под искључиву надлежност Привредног суда у Зајечару.

 Члан 13.

 Овај уговор је сачињен у 4 (четири) истоветних примерака, по 2 (два) примерка за сваку уговорну страну.

 Члан 14.

 Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

 **ИНВЕСТИТОР ИЗВОЂАЧ РАДОВА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**